Bilen er udviklet i et samarbejde mellem Aalborg Universitet, Mariagerfjord Kommune og private virksomheder. Det skriver Børsen.

Brintbilen ruller på gaden til august til en pris hvor de fleste kan være med: 200.000 kroner. Det er nemlig politisk besluttet, at brintbiler er afgiftsfri. Bilen, der er blevet døbt Hywet, er resultatet af et samarbejde mellem virksomhederne Heat, Serenergy, Cemtec, Mariagerfjord Kommune og Aalborg Universitet. Bilen er udstyret med en 13 kw elmotor, brændselsceller og et Lithium Ion-batteri. Når bilen skal starte, sker det ved hjælp af batteriet, men udmiddelbart efter skifter bilen over til brændselscellen, der konstant producerer strøm. Bilen har en topfart på 80 km/t, og har plads til to personer. Hobro bliver den første danske by med en brint-tankstation.